En 21-årig bilist kom ud for et slemt uheld, da han kørte i sydgående retning ved motorvejskryds Vendsyssel tæt på Bouet fredag aften. Det oplyser vagtchef ved Nordjyllands Politi Per Jørgensen. Den 21-årige kørte af ukendte årsager ud i rabatten og ramte autoværnet, hvorefter han væltede om på taget. Et stykke af autoværnet fløj herefter af og ramte ind i en anden bilist. Der har ikke været meldinger om nævneværdig personskade i forbindelse med uheldet, men der har været tale om betydelig materielskade, oplyser Per Jørgensen. Der har ikke været nogen meldinger om alkohol eller stoffer involveret i uheldet.

Opsummering:
En 21-årig bilist kørte galt ved motorvejskrydset Vendsyssel fredag sent aften.